Alfred Russel Wallace - Vikipeedia, vaba entsüklopeedia

# Alfred Russel Wallace

### Allikas: Vikipeedia

Alfred Russel Wallace

Alfred Russel Wallace (8. jaanuar 1823 – 7. november 1913) oli inglise loodusteadlane, geograaf ja antropoloog.

## [redigeeri] Elulugu

Alfred Russel Wallace'il oli seitse õde-venda. Koolist lahkus ta 14-aastaselt pere rahapuuduse tõttu. 1843. aastal hakkas ta Leicesteri internaatkoolis õpetajaks.

Selles koolis tutvus ta Henry Batesiga. See tutvuse viis ta, hoolimata puudulikust bioloogiaalasest haridusest, 25-aastasena Amazonase ümbrusesse 4-aastasele ekspeditsioonile. Tal õnnestus koguda umbes 15 000 loomaliiki, millest umbes 8000 olid selle aja teadusele tundmatud. Kahjuks lõppes tema retk halvasti, sest tagasiteel, 1852. aastal, tekkis laevas tulekahju ning ta kaotas enamuse oma näidistest ning märkmetest.

1854. aastal läks ta uuele retkele Malai saarestikku, mis kestis 8 aastat. 1858. aastal haigestus ta palavikku. Pärast tervenemist kirjutas ta 12-leheküljelise kirja oma ideedega Charles Darwinile, kes oli väga üllatunud, sest nende ideed olid identsed. Juba 1842. aastal oli Darwin koostanud algversiooni looduslikust valikust ja 1844 arendanud selle 240-leheküljeliseks käsikirjaks. Ta ei olnud neid veel avaldanud ning seetõttu oligi Wallace'i kiri väga üllatav. Segaduses olev Darwin kirjutas mitmele teadlasele, et selgitada tõde, ning tulemuseks oli koosolek, kus esitati mõlema teadlase teooriad. Sellel põhjusel peaksime loodusliku valiku teooriat nimetama Darwini-Wallace´i teooriaks.

8-aastaselt retkelt naases ta hämmastava 125 660-eksemplarilise koguga. Kogu oma ülejäänud pika elu veetis ta Inglismaal kirjutades ning loenguid pidades. Ta oli tõenäoliselt väga tagasihoidlik mees, sest kutsus näiteks iseenda üht raamatut looduslikust valikust "Darvinismiks".

Ta igatses sotsiaalseid reforme Inglismaal ning tema kirg sotsiaalse õiguse järgele viis konfliktideni riigiga. Seetõttu valiti ta alles 69-aastaselt Londoni Kuninglikku Seltsi.

Wallace'i surma ajaks (1913) oli Darwini-Wallace´i teooria looduslikust valikust peaaegu ülemaailmselt aktsepteeritud bioloogia alustalana.

Artikliga seotud multimeediafaile Wikimedia Commonsis:
Alfred Russel Wallace
Välja otsitud andmebaasist "http://et.wikipedia.org../../../a/l/f/Alfred_Russel_Wallace_2ef5.html"

Kategooriad: Suurbritannia inimesed | Suurbritannia teadlased | Sündinud 1823 | Surnud 1913

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Česky
- Cymraeg
- Deutsch
- Ελληνικά
- English
- Español
- Français
- Italiano
- עברית
- Lietuvių
- Nederlands
- 日本語
- ‪Norsk (bokmål)‬
- Polski
- Português
- Română
- Svenska
- ไทย
- Türkçe